La disposició addicional trenta-unena de la Llei 30/2002, de 30 de desembre, de pressupostos per a l'any 2003, preveu l'establiment d'un règim d'autonomia econòmica per als centres penitenciaris de Catalunya, i alhora preveu que el Govern, per decret, ha de determinar els centres penitenciaris que s'acullen a aquest règim i la normativa que n'ha de regir la gestió.
Així mateix, el caràcter supletori del règim econòmic i administratiu dels establiments penitenciaris regulat al Títol XII del Reglament penitenciari, aprovat pel Reial decret 190/1996, de 9 de febrer, fa necessària la regulació específica d'alguns aspectes de l'esmentat règim.
En conseqüència, d'acord amb el Dictamen de la Comissió Jurídica Assessora, a proposta del conseller d'Economia i Finances i de la consellera de Justícia i Interior, i d'acord amb el Govern,
Aquest Decret té per objecte regular el règim d'autonomia econòmica dels centres penitenciaris de Catalunya dependents del Departament de Justícia i Interior, que abasta la gestió dels economats, de les transferències rebudes del Departament de Justícia i Interior, de les altres administracions públiques o d'altres entitats, així com d'altres operacions pròpies dels centres penitenciaris.
Són objecte de gestió econòmica en règim d'autonomia els ingressos següents:
a) Els ingressos procedents de les vendes en els economats dels centres penitenciaris.
b) Els ingressos obtinguts per la venda de mobiliari obsolet o deteriorat.
d) Els ingressos financers dels comptes corrents, àdhuc els dels comptes de peculi.
e) Les assignacions amb càrrec als pressupostos de la Generalitat de Catalunya per atendre les despeses corrents de la seva activitat i les transferències d'altres administracions o d'altres entitats.
f) Els romanents d'exercicis anteriors, d'acord amb el que prevegi la normativa d'aplicació.
g) Altres ingressos no financers derivats de l'activitat ordinària dels centres penitenciaris.
3.1 Els ingressos descrits a l'article 2 d'aquest Decret s'han de destinar a finançar les despeses corrents del seu funcionament i activitat, el manteniment i la conservació dels seus equipaments, i als ajuts als interns i a les internes, sense que en cap cas es puguin destinar a despeses d'inversió ni a retribucions de personal.
3.2 El/La director/a del centre penitenciari pot acordar, amb aplicació dels criteris aprovats per la Secretaria de Serveis Penitenciaris, Rehabilitació i Justícia Juvenil del Departament de Justícia i Interior i d'acord amb l'article 5.2 d'aquest Decret, les despeses següents:
a) Les despeses generades per les compres de béns corrents per a la seva posterior venda en els economats.
b) Les despeses generades per les compres de béns corrents i serveis destinats al funcionament del centre penitenciari.
c) Les despeses generades pel manteniment i la conservació dels equipaments del centre penitenciari.
d) Els ajuts als interns i a les internes.
4.1 El/La secretari/ària de Serveis Penitenciaris, Rehabilitació i Justícia Juvenil, en funció dels pressupostos anuals de la Generalitat i de les previsions d'ingressos dels centres penitenciaris, autoritza l'assignació que li correspon a cada centre a partir de la qual aquest elabora el seu pressupost.
4.2 El pressupost és anual, únic i equilibrat, i reflecteix tots els ingressos i totes les despeses degudament agrupats.
4.3 El/La director/a del centre penitenciari proposa el projecte de pressupost al/a la secretari/ària de Serveis Penitenciaris, Rehabilitació i Justícia Juvenil per a la seva aprovació.
Qualsevol modificació del pressupost ha de ser aprovada pel/per la secretari/ària de Serveis Penitenciaris, Rehabilitació i Justícia Juvenil.
El pressupost aprovat així com les posteriors modificacions, mitjançant la Secretaria General del Departament de Justícia i Interior han de ser comunicades al Departament d'Economia i Finances.
5.1 Els fons econòmics dels centres penitenciaris han de ser ingressats en comptes autoritzats pel Departament d'Economia i Finances.
La disposició de fons d'aquests comptes requerirà la firma mancomunada del/de la director/a i de l'administrador/a del centre penitenciari.
En substitució d'aquests el/la secretari/ària de Serveis Penitenciaris, Rehabilitació i Justícia Juvenil designarà fins a quatre persones, dues d'elles, indistintintament, en substitució del/de la director/a i les altres dues en substitució, també indistintament, de l'administrador/a.
5.2 L'autorització de les despeses, la facultat de contractació i l'ordenació dels pagaments correspon al/a la director/a del centre penitenciari amb les limitacions següents:
a) No es poden subscriure contractes que afectin a béns mobles inventariables i immobles, autoritzar concessions administratives ni contractar personal.
c) No es poden comprometre despeses superiors al pressupost vigent, realitzar pagaments sense la confirmació prèvia de l'ingrés ni comprometre despeses per a exercicis futurs.
5.3 L'administrador/a durà la comptabilitat del centre penitenciari i serà el/la responsable dels fons.
5.4 Correspon al/a la director/a del centre penitenciari l'ordenació, custòdia i cura dels llibres i dels arxius que han de recollir tot el que es deriva de la gestió econòmica.
5.5 La comptabilitat i la liquidació dels pressupostos dels centres penitenciaris s'han d'ajustar a les directrius de la Intervenció General.
Justificació de l'execució i la liquidació del pressupost
6.1 Dins del primer trimestre de l'any, el/la director/a de cada centre penitenciari ha de trametre al/a la secretari/ària de Serveis Penitenciaris, Rehabilitació i Justícia Juvenil, la proposta de liquidació del pressupost del centre de l'exercici anterior juntament amb la justificació dels ingressos i el compte de gestió econòmica.
Aprovada la liquidació pel/per la secretari/ària general del Departament resta, juntament amb les justificacions, a disposició de la Intervenció General, de la Sindicatura de Comptes de Catalunya i, si escau, del Tribunal de Comptes.
6.2 La justificació es fa per certificació emesa pel/per la director/a del centre penitenciari on han de constar l'origen dels ingressos i l'aplicació donada als recursos totals del centre, i a la qual cal adjuntar els documents que amb aquesta finalitat estableixin els departaments d'Economia i Finances i de Justícia i Interior.
6.3 A l'acabament de cada quadrimestre el/la director/a de cada centre penitenciari lliurarà al/a la secretari/ària de Serveis Penitenciaris, Rehabilitació i Justícia Juvenil i a la Intervenció un estat d'execució del pressupost.
Els justificants de despesa els ha de mantenir en custòdia el/la director/a del centre penitenciari durant un període mínim de sis anys.
Aquests justificants resten a disposició de la Intervenció General de la Generalitat de Catalunya i la Sindicatura de Comptes per a les comprovacions que considerin adients.
Aquest Decret serà d'aplicació al Centre Penitenciari de Girona i al Centre Penitenciari Ponent a partir de l'1 del mes següent a la seva publicació al DOGC.
Es faculta la consellera de Justícia i Interior a determinar, mitjançant ordre, la data d'incorporació al règim d'autonomia econòmica de la resta dels centres penitenciaris.
Es faculta la consellera de Justícia i Interior per a l'execució i el desplegament d'aquest Decret en l'àmbit de les seves competències.
Barcelona, 23 de setembre de 2003